3:10 to Yuma (1957ko filma) - Wikipedia, entziklopedia askea.
3:10 to Yuma (1957ko filma)
[[Kategoria:Felicia Farrrek antzeztutako filmak]]
[[Kategoria:Richard Jaeckelek antzeztutako filmak]]
[[Kategoria:Dorothy Adamsek antzeztutako filmak]]
[[Kategoria:Robert Ellensteinek antzeztutako filmak]]
[[Kategoria:Robert Emhardtek antzeztutako filmak]]
[[Kategoria:Richard Devonek antzeztutako filmak]]
IMDb: tt0050086
FilmAffinity: 152520
RottenTomatoes: m/1000123-310_to_yuma
AllMovie: v245
3:10 to Yuma (euskaraz Yumarako 3:10ekoa) 1957ko Delmer Daves estatubatuar zinema zuzendari, gidoigile eta ekoizleak zuzendu eta ekoiztutako western filma bat da. Elmore Leonard idazlearen izenburu berdineko Three-Ten to Yuma istorio laburrean oinarritua. Glenn Ford, Van Heflin eta Felicia Farr aktoreek antzeztu zuten.
2007an izenburu berdineko 3:10 to Yuma berregokitzapena izan zuen eta Russell Crowe eta Christian Bale aktoreek antzeztu zuten.
Mendebalde Urruna. Dan Evans (Van Heflin) Arizonako arrantxero txiro eta zuzena da, ezkondua dago eta bi semeen aita ere bada. Sakabanatutako bere aziendaren bila atera denean, bera eta bere semeak Ben Wade (Glenn Ford) bidelapurrak burututako diligentzia baten erasoaren lekuko izango dira. Armarik gabe eta bestaldean dauden bere semeak zaurituak edo hilak suertatu ez daitezen, Dan ez da erasoa ekiditen saiatuko eta gainera bidelapurrek euren zaldiez jabetu daitezen lagako die. Behin erasoa amaituta, oinez eta ahal duen bezala azienda bildu eta etxera itzuliko da. Lehortea gogor jotzea ari da eta Dan Evans diru premian dago. Bere emaztearen (Leora Dana) aholkuei jaramon egin eta diru kreditu baten bila Bisbee hirira joango da. Bidean, Ben Wade bidelapurra ingurumarian dabilela ohartuko da.
Wadenek herrian Emmy (Felicia Farr) tabernari ederrarekin nesketan egiten saiatzean atxilotu egingo dute. Halere, herritarrek Wadenen gizonak bertaratu eta euren buruzagia askatzeko ahaleginean mendekuz burutu ditzaketen liskar eta txikizioen beldurrez daudenez, Waden bidelapurra Contention City herrira eramatea erabakiko dute, horretarako presoak betiere zaintzapean Yumarako 3:10eko trena hartu beharko du.
Baina Waden zaintzeko lan eskerga ez du inork egin nahi, hortaz, lanbide arriskutsu horretarako boluntarioei 200 dolarreko diru saria eskainiko zaie. Boluntario bakarrak lehortearen ondorioz estualdi ekonomikoan eta erabat etsiturik dabilen Dan Evans bera eta herriko mozkortia den Alex Potter (Henry Jones) aurkeztuko dira. Beste inor aurkezteko ausartzen ez dela ikusirik, herriko marshallak (Ford Rainey) biei Yumarako 3:10eko trena iritsi arte Wade zaintzeko betebehar arriskutsuaren ardura emango die.
Robert Emhardt: Butterfield jauna
Ford Rainey: Bisbeeko marshalla
Henry Jones: Alex Potter, mozkorti ausarta
George Mitchell: Mac
Woodrow Chambliss: errementaria (krediturik gabe)
3:10 to Yuma filmaren trailer edo iragarkia ikusgai. Youtube.com (Ingelesez)
"https://eu.wikipedia.org/w/index.php?title=3:10_to_Yuma_(1957ko_filma)&oldid=6851484"(e)tik eskuratuta
Delmer Davesek zuzendutako filmak
Elmore Leonardek idatzitako filmak
Van Heflinek antzeztutako filmak
Leora Danak antzeztutako filmak
Ford Raineyk antzeztutako filmak
Orriaren azken aldaketa: 18 maiatza 2019, 12:23.